EkBass/fiwiki-20250220-pages-articles huggingface dataset:
Mark Noble

Mark James Noble (s. 8. toukokuuta 1987, Canning Town, Englanti) on englantilainen jalkapalloilija. Pelipaikaltaan hän oli keskikenttäpelaaja. == Ura == Noble on West Hamin kasvatti, joka debytoi seurassa jo 17-vuotiaana. Hän pelasi West Hamissa koko ammattilaisuransa lukuun ottamatta muutaman kuukauden lainajaksoja Hullissa ja Ipswichissä 2006. Hän pelasi West Hamissa 412 Englannin Valioliigan ottelua ja teki niissä 47 maalia. Mestaruussarjassa hän edusti West Hamia 58 ottelussa ja teki kahdeksan maalia. Eurooppa-liigan karsinnoissa hän pelasi kuusi ottelua, joissa hän teki kaksi maalia, sekä viimeisellä kaudellaan 2021–2022 Eurooppa-liigassa yhdeksän ottelua, joissa hän teki yhden maalin vierasottelussa Rapid Wieniä vastaan. Noble kävi läpi kaikki Englannin ikäkausimaajoukkueet aina alle 16-vuotiaiden ikäluokasta asti. Alle 18- ja alle 21-vuotiaissa hän oli joukkueen kapteeni. Hän saavutti EM-hopeaa alle 19-vuotiaissa 2005. Hän oli kapteeni myös vuonna 2009 alle 21-vuotiaiden EM-kisoissa Ruotsissa Englannin saadessa hopeaa. == Lähteet == * Veikkaajan kausiopas: Brittifutis 2009-2010 * Profiili transfermarkt.co.uk- sivulla Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Tuohituomi

Tuohituomi (Prunus maackii) on Koillis-Aasiasta kotoisin oleva lehtotuomen (Prunus padus) sukuinen puu. == Ulkonäkö ja koko == Tuohituomi on juurivesaton, oraton puu, joka voi kasvaa 5–10 metriä korkeaksi. Sen haararankaa peittää kuparinruskea, tuohimainen kuori, joka on nuorena karvainen. Puun haarat ovat aluksi pystyt, mutta alkavat iän myötä siirottaa tai jopa riippua sivuilla. Sahalaitaiset, 6–10 senttimetriä pitkät lehtilavat ovat muodoltaan soikeat tai pitkänpuikeat, kärjestään pitkäsuippuiset ja tyvestään pyöreät. Lapojen yläpinta on kalju ja alapinta keltanystyinen sekä heikosti karvainen. Lehtiruoti on 1–2 senttimetriä pitkä ja yleensä nystyinen. Tuohituomi kukkii touko–kesäkuun vaiheessa heti lehtien puhjettua. Sen kukat muodostavat 5–7 senttimetrin mittaisia, karvaisia terttuja, joissa on 6–10 kukkaa. Kukkien teriö on kellanvalkoinen ja terälehdet 5 millimetriä pitkät. Kukintoperä on lehdetön tai pienilehtinen. Verhiö on karvainen, ja kukkapohjusta lyhemmät verhiönliuskat ovat kapean kolmionmuotoiset ja laidoista nystyhampaiset. Loppukesällä terttuihin kypsyy mustia, noin 5 millimetrin mittaisia luumarjoja. == Levinneisyys == Tuohituomi kasvaa luonnonvaraisena Mantšuriassa ja Korean niemimaalla. Suomessa se menestyy Oulun korkeudelle saakka. == Elinympäristö == Tuohituomi viihtyy hemiboreaalisella vyöhykkeellä tuoreiden, rehevien metsien reunamilla ja aukioilla sekä purojen varsilla. == Lähteet == == Aiheesta muualla == * Suomen Lajitietokeskus: Tuohituomi – Prunus maackii Luokka:Tuomet Luokka:Puut
Jääkiekon 2. divisioonan maailmanmestaruuskilpailut 2010

Ajankohta 10. huhtikuuta - 17. huhtikuuta Isäntämaat Meksiko ja Viro Joukkueet 12 Nousivat 1-Divisioonaan Putosivat 3-Divisioonaan Jääkiekon 2. divisioonan maailmanmestaruuskilpailut 2010 pelattiin Meksikossa (lohko A) ja Virossa (lohko B). ==Lohko A== Joukkue O V T H Maalit Pts ESP AUS BEL BUL MEX TUR 5 5 0 0 35-7 15 6-0 6-1 10-3 4-2 9-1 align=left 5 4 0 1 31-15 12 5-2 11-4 5-2 10-1 align=left 5 3 0 2 26-18 9 5-4 5-2 13-1 align=left 5 2 0 3 28-31 6 5-2 12-3 align=left 5 1 0 4 17-21 3 9-2 align=left 5 0 0 5 8-53 0 ==Lohko B== Joukkue O V T H Maalit Pts EST ROM ISL NZL CHN ISR 5 5 0 0 62-5 15 7-1 6-1 17-0 15-0 17-3 align=left 5 4 0 1 47-14 12 8-3 14-1 4-3 20-0 align=left 5 3 0 2 16-18 9 3-1 3-1 6-2 align=left 5 2 0 3 9-39 6 2-1 5-4 align=left 5 1 0 4 12-26 3 7-2 align=left 5 0 0 5 11-55 0 == Sijoitukset == Sija Joukkue 29\. 30\. 31\. 32\. 33\. 34\. 35\. 36\. 37\. 38\. 39\. 40\. ==Lähteet== * http://www.iihf.com/channels0910/wm-iia * http://www.iihf.com/channels0910/wm-iib Luokka:Jääkiekon 2. divisioonan maailmanmestaruuskilpailut Luokka:Vuoden 2010 jääkiekko
Kévin Benchabane

Kévin Benchabane (, s. 8. lokakuuta 1988) on ranskalais-algerialainen jääkiekkoilija, pelipaikaltaan vasen laitahyökkääjä. Hän edustaa Ranskan Ligue Magnusissa IC Epinalia. ==Ura== Benchabane aloitti pääsarjauransa IC Epinalissa kaudella 2006-2007, jonka jälkeen hän siirtyi kahdeksi kaudeksi FFHG Division 2:ssa pelanneeseen Toulouseen. Sittemmin Benchabane palasi takaisin Epinaliin vuonna 2009. ==Aiheesta muualla== * eurohockey.net * eliteprospects.com Luokka:Algerialaiset jääkiekkoilijat Luokka:Ranskanalgerialaiset Luokka:Vuonna 1988 syntyneet Luokka:Elävät henkilöt
Paul Schäfer

Paul Schäfer (1921–2010) oli saksalainen korpraali, kansallissosialisti ja baptistisaarnaaja, joka johti Chilessä hämäräperäistä Colonia Dignidad -yhteisöä. Schäfer pakeni Chileen 1960-luvulla, kun häntä syytettiin lasten hyväksikäytöstä Saksassa. Hänellä oli läheiset suhteet Augusto Pinochetin hallinnon aikaiseen valtaeliittiin. Vuonna 1997 Schäfer pakeni Argentiinaan; häntä syytettiin poissaolevana ja hän joutui chileläiseen vankilaan 2005. Hän suoritti 20 vuoden vankeustuomiota lasten seksuaalisesta hyväksikäytöstä kuolemaansa saakka.Chile cult leader Schaefer dies in Chile prison BBC News, 24.4.2010. == Lähteet == Luokka:Saksalaiset sotilaat Luokka:Saksalaiset kansallissosialistit Luokka:Uskonnolliset johtajat Luokka:Seksuaalirikoksista tuomitut henkilöt Luokka:Vuonna 1921 syntyneet Luokka:Vuonna 2010 kuolleet
Dollyn elämää

Dollyn elämää (alkuperäiseltä nimeltä Pond Life) on brittiläinen vuosina 1996 ja 2000 valmistunut 20-osainen aikuisille suunnattu piirrossarja. Sarjan on kirjoittanut, animoinut ja ohjannut koomikko ja animaattori Candy Guard. Sarjaa tehtiin kaksi tuotantokautta: Ensimmäinen tuotantokausi vuonna 1996 (13 jaksoa), ja toinen tuotantokausi vuonna 2000 (7 jaksoa). Sarjan pilotti tehtiin jo vuonna 1992, jonka alkuperäinen nimi oli I Want a Boyfriend ... Or Do I?. Animaatiosarjan päähenkilö on Dolly Pond -niminen nainen, joka on neuroottinen ja itsekeskeinen 30-vuotias nainen, joka asustaa yksin. Dolly ei ole elämässään saanut paljoa aikaan. Hän yrittää saada uusia ystäviä tai aloittaa uuden elämäntavan, mutta nämä tavoitteet aina epäonnistuvat tai päättyvät katastrofiin. Sarjan muita keskeisimpiä henkilöitä ovat muun muassa Dollyn paras ystävä Belle Stickleback sekä Dollyn entinen poikaystävä Nobby Newton, joka asustaa Dollyn asunnon yläpuolella. Suomen televisiossa sarjan ensimmäinen tuotantokausi on esitetty Yle TV1-kanavalla alkuperäiskielellä suomeksi tekstitettynä kolme kertaa: ensimmäisen kerran vuosina 1997–1998, toisen kerran vuosina 1998–1999 FST:n ohjelmapaikalla nimellä Den unga Dollys lidanden, jolloin ohjelma oli tekstitetty ruotsiksi, sekä kolmannen kerran vuonna 1999. ==Lähteet== ==Aiheesta muualla== * Sarja sivustolla epguides.com * Sarjaan liittyvä YouTube-kanava Luokka:Brittiläiset animaatiosarjat Luokka:1990-luvun piirrossarjat Luokka:2000-vuosikymmenen piirrossarjat Luokka:ITV:n televisio-ohjelmat Luokka:Channel 4:n televisio-ohjelmat Luokka:1990-luvun brittiläiset komediasarjat Luokka:2000-vuosikymmenen brittiläiset komediasarjat
Jääkiekon 3. divisioonan maailmanmestaruuskilpailut 2009

Ajankohta 10. huhtikuuta - 16\. huhtikuuta Isäntämaa Uusi-Seelanti Joukkueet 6 Nousivat 2-Divisioonaan Jääkiekon 3. divisioonan maailmanmestaruuskilpailut 2009 pelattiin Uudessa- Seelannissa. Uusi-Seelanti ja Turkki nousivat 2. divisioonaan. Mongolia ei osallistunut turnaukseen, kaikki sen ottelut laskettiin 0-5 -tappioiksi. Joukkue O V Vx Hx H Maalit Pts NZL TUR LUX GRE IRE MON 5 4 1 0 0 32-7 14 8-2 6-2 4-3 ja 9-0 5-0 align=left 5 4 0 0 1 28-14 12 7-4 7-1 7-1 5-0 align=left 5 3 0 0 2 26-18 9 7-2 8-3 5-0 align=left 5 2 0 1 2 18-21 7 7-3 5-0 align=left 5 1 0 0 4 12-31 3 5-0 align=left 5 0 0 0 5 0-25 0 ==Lähteet== * http://www.iihf.com/channels0809/wm-iii Luokka:Vuoden 2009 jääkiekko Luokka:Jääkiekon 3. divisioonan maailmanmestaruuskilpailut Luokka:Uuden- Seelannin jääkiekko
Jere Ölander

Jere Sebastian Ölander (s. 2. lokakuuta 1989 Helsinki) on suomalainen jääkiekkoilija, joka edustaa Mestiksessä pelaavaa TUTO Hockeytä. Ölander on pelipaikaltaan puolustaja ja hän on Jokereiden kasvatti. Vuonna 2007 Ölander oli mukana Suomen joukkueessa alle 18-vuotiaiden maailmanmestaruuskilpailuissa, jotka järjestettiin Tampereella ja Raumalla. Ensimmäisen kautensa aikuisten sarjoissa hän pelasi kaudella 2007–2008, jolloin hän pelasi alle 20-vuotiaiden maajoukkueen riveissä Mestis-seuroja vastaan neljä ottelua. Kaudella 2008–2009 hän pelasi ensimmäisen täyden kautensa Jokereiden A-nuorissa ollen joukkueensa kolmanneksi tehokkain pelaaja. Kaudella 2009–2010 Ölander pelasi Jokereiden edustusjoukkueessa kahdeksan ottelua tehoin 0+1=1, mutta suurimman osan kaudesta hän pelasi kuitenkin edelleen A-nuorten riveissä. Lisäksi hän pelasi kaksi ottelua lainalla Kiekko-Vantaassa. Kaudella 2010–2011 Ölander pelasi Jokereissa kuusi ottelua ilman tehopisteitä ja Kiekko-Vantaassa 14 ottelua tehoin 1+5=6. Kaudeksi 2011–2012 Ölander siirtyi Mestiksessä pelaavaan Kiekko-Laseriin ja siirtyi ennen joukkueen konkurssiin menemistä TUTO Hockeyhyn. ==Lähteet== * * === Viitteet === Luokka:Suomalaiset jääkiekkoilijat Luokka:Vuonna 1989 syntyneet Luokka:Elävät henkilöt
Jääkiekon 2. divisioonan maailmanmestaruuskilpailut 2009

Ajankohta 6. huhtikuuta - 13\. huhtikuuta Isäntämaat Serbia ja Bulgaria Joukkueet 12 Nousivat 1-Divisioonaan Putosivat 3-Divisioonaan Jääkiekon 2. divisioonan maailmanmestaruuskilpailut 2009 pelattiin Serbiassa (lohko A) ja Bulgariassa (lohko B). ==Lohko A== Joukkue O V T H Maalit Pts SRB EST CHN ISL ISR PRK 5 4 1-0 0 40-11 14 5-4 vl 5-3 6-1 12-1 12-2 align=left 5 4 0-1 0 68-12 13 16-3 16-1 16-2 16-1 align=left 5 2 1-0 2 21-29 8 3-2 ja 5-1 7-5 align=left 5 2 0-1 2 11-30 7 4-3 3-2 align=left 5 1 0 4 9-38 3 2-1 align=left 5 0 0 5 11-40 0 * Serbia nousi 1. divisioonaan. * Pohjois-Korea putosi 3. divisioonaan. ==Lohko B== Joukkue O V T H Maalit Pts KOR BEL ESP BUL MEX RSA 5 5 0 0 48-10 15 5-2 6-4 14-2 8-2 15-0 align=left 5 4 0 1 31-11 12 3-1 6-3 9-1 11-1 align=left 5 3 0 2 28-15 9 7-3 4-1 12-2 align=left 5 2 0 3 30-33 6 10-3 12-3 align=left 5 1 0 4 11-33 3 4-2 align=left 5 0 0 5 8-54 0 * Etelä-Korea nousi 1. divisioonaan. * Etelä-Afrikka putosi 3. divisioonaan. == Lopulliset sijoitukset == Sija Joukkue 29\. 30\. 31\. 32\. 33\. 34\. 35\. 36\. 37\. 38\. 39\. 40\. ==Lähteet== * IIHF: A-lohkon turnaus * IIHF: B-lohkon turnaus Luokka:Jääkiekon 2. divisioonan maailmanmestaruuskilpailut Luokka:Vuoden 2009 jääkiekko
Christian Moustgaard

Christian Moustgaard [mustgoord] (12. toukokuuta 1950 Helsinki – 18. marraskuuta 2018 Nyköping)Kuolinilmoitus, Helsingin Sanomat 28.12.2018, s. B 13 oli suomenruotsalainen musiikki- ja mediavaikuttaja.Kuka kukin on 2003, s. 621. Helsinki 2002. ISBN 951-1-18086-X Hän oli perustamassa Elävän musiikin yhdistystä Elmua, Lepakkoa, Radio Cityä ja kaapelikanava ATV:tä. Moustgaard toteutti Helsingin Jätkäsaareen musiikkialan ammattilaisille säätiöpohjaisen vuokratalon Jallukan, joka valmistui maaliskuussa 2017.. Moustgaardin sukutausta oli tanskalaista. ja hän itse oli myös Tanskan kansalainen. == Lähteet == == Aiheesta muualla == * Christian Moustgaardin muistokirjoitus Helsingin Sanomissa Luokka:Suomalaiset musiikkivaikuttajat Luokka:Vuonna 1950 syntyneet Luokka:Vuonna 2018 kuolleet
Dance (televisio-ohjelma)

Dance on suomalaisversio ohjelmaformaatista So You Think You Can Dance. Ohjelman ensimmäinen tuotantokausi esitettiin Nelosella syksyllä 2010. Suomalaisversiota tuottaa mediayhtiö Susamuru. Ohjelman amerikkalaista versiota on esitetty Suomessa aiemmin nimellä Tanssi, jos osaat!. Dancessa etsitään Suomen taitavinta tanssijaa. Toisin kuin MTV3:n tanssiohjelmassa Tanssii tähtien kanssa, jossa kilpailijoina on amatöörejä, Dancessa kilpailevat ne, joilla on useiden vuosien kokemus tanssimisesta. Ohjelman voittaja saa palkinnoksi vuoden stipendin kansainväliseen huippuluokan tanssikouluun New Yorkiin. Voittajan äänestävät viime vaiheessa televisionkatsojat. Tanssilajeina ovat mm. broadway, bollywood, lyrical jazz, hip hop, nykytanssi, suomalainen tango ja urban jazz. == 1. tuotantokausi == Toukokuun 2010 aikana Dance järjesti kolme koetanssitilaisuutta Helsingissä, Tampereella ja Oulussa. Niihin haki yli 400 tanssijaa, joista 60 parasta tuomaristo valitsi jatkoon. Levillä pudotusleirissä 56 tanssijasta valittiin 16 jatkoon pääsijää. He kaikki edustavat eri tanssilajeja. Finalistit nähdään syksyn suorissa lähetyksissä kisaamassa Suomen parhaimman tanssijan tittelistä. He esittävät tuomaristolle koreografien luomia esityksiä arvonnalla ratkaistuina pareina ja ohjelman loppuvaiheessa soolona.http://www.hs.fi/viihde/artikkeli/1135259580580?ref=lk_hs_vi_1 Dancen toiseksi viimeisessä suorassa lähetyksessä Ida Holmlund ja Pasi Mäkelä joutuivat jättämään tanssikilpailun. Dancen finaaliin ja viimeiseen suoraan lähetykseen selvittivät tiensä Mia-Mari Sinkkonen, Taru Miettinen, Sam Vaherlehto ja Markku Haussila. Suomen ensimmäisen Dancen voitti Sam Vaherlehto. === Finalistit === * Henri Sarajärvi * Ida Holmlund * Ima Iduozee * Jenni Jokikokko * Jere Jääskeläinen * Joonas Sakki * Katri Mäkinen * Laura Allonen * Markku Haussila * Mia-Mari Sinkkonen * Pasi Mäkelä * Pauliina Laaksonen * Sam Vaherlehto * Sebastian Wennström * Sirja Lepistö * Taru Miettinen ==Juontaja, tuomarit ja koreografit== ===Juontaja=== *Axl Smith ===Tuomarit=== *Marco Bjurström (vakio- ja päätuomari) *Merja Satulehto (vakiotuomari) *Tuomaristossa nähdään lisäksi kolmas, vaihtuva tuomari, joka on myös alan huippunimi. ===Koreografit === *Jaakko Toivonen *Nora Mahmoud *Sari Louko *Ranses Charon *Ida Jousmäki *Lasse Hyttinen *Petri Kauppinen *Minna Tervamäki *Peter Pihlström *Mindy Lindblom *Reija Wäre *Katja Koukkula *Jussi Väänänen *Ambra Succi ==Lähteet== == Aiheesta muualla == *Dance - Nelonen.fi Luokka:Kykyjenetsintäohjelmat Luokka:2010-luvun suomalaiset televisiosarjat
Ykkösen kausi 2010

Ykkösen kausi 2010 oli vuonna 1973 perustetun Ykkösen 38. kausi. Ykköseen osallistui 14 joukkuetta ja joukkueet pelasivat 26 ottelua. Kaudella 2010 Ykkösen voitti RoPS, joka nousi Veikkausliigaan. Toiseksi sijoittunut Viikingit karsi liigapaikasta JJK:n kanssa, ja viimeiseksi jääneet TPV, Klubi 04 ja MP putosivat Kakkoseen. Ykkösen maalikuningas kaudella 2010 oli 16 maalilla KPV:n Irakli Sirbiladze. == Joukkueet == * FC Espoo * FC Hämeenlinna * JIPPO (Joensuu) * Klubi 04 (Helsinki) * KooTeePee (Kotka) * KPV (Kokkola) * MP (Mikkeli) * OPS-jp (Oulu) * PK-35 (Vantaa) * PoPa (Pori) * PS Kemi * RoPS (Rovaniemi) * TPV (Tampere) * Viikingit (Helsinki) Kaudeksi 2010 Veikkausliigasta Ykköseen putosi RoPS, ja Kakkosesta Ykköseen nousivat MP, FC Espoo ja OPS-jp. == Sarjataulukko == * RoPS nousi Veikkausliigaan. * Viikingit karsi liigapaikasta JJK:n kanssa. JJK säilytti paikkansa Veikkausliigassa yhteismaalein 3-1. * TPV, Klubi 04 ja MP putosivat Kakkoseen. == Parhaat maalintekijät == Pelaaja O M 1\. Irakli Sirbiladze KPV 26 16 2\. Nchimunya Mweetwa RoPS 23 13 3\. Fidan Seferi FC Espoo 25 13 4\. Olli Lehtimäki FC Hämeenlinna 25 11 5\. Samu-Petteri Mäkelä PoPa 25 10 6\. Chileshe Chibwe RoPS 19 9 7\. Pavle Khorguashvili RoPS 24 9 Denis Santos PS Kemi 24 9 9\. Eero Peltonen Viikingit 25 9 10\. Petteri Kaijasilta PK-35 23 8 Juho Lehtonen PoPa 23 8 12\. Christopher Musonda RoPS 24 8 == Yleisömäärät == Joukkue O Yht. Ka. 1\. RoPS 13 18 161 1 397 2\. PoPa 13 15 094 1 161 3\. KooTeePee 13 12 844 988 4\. Viikingit 13 11 113 855 5\. MP 13 9 655 743 6\. PS Kemi 13 9 120 702 7\. KPV 13 8 481 652 8\. TPV 13 7 092 546 9\. FC Hämeenlinna 13 6 720 517 10\. PK-35 13 4 698 361 11\. FC Espoo 13 4 647 357 12\. Klubi 04 13 3 901 300 13\. OPS-jp 13 3 130 241 14\. JIPPO 13 2 884 222 YHTEENSÄ 182 117 540 646 == Veikkauspörssi == Pelaaja P 1\. Irakli Sirbiladze KPV 36 2\. Luis Vanderlei OPS-jp 30 3\. Christopher Musonda RoPS 22 == Kuukauden pelaajat == * Toukokuu 2010: Irakli Sirbiladze KPV * Kesäkuu 2010: Fidan Seferi FC Espoo * Heinäkuu 2010: Daniel Nwoke PK-35 Vantaa * Elokuu 2010: Kalle Sotka Viikingit * Syyskuu 2011: Randy Edwini-Bonsu AC Oulu == Lähteet == * === Viitteet === Luokka:Ykkösliigan kaudet Luokka:Jalkapallosarjojen kausi 2009–2010/2010
Vince Cable

John Vincent ”Vince” Cable (s. 9. toukokuuta 1943 York, Englanti) on brittiläinen poliitikko ja taloustieteilijä. Hän toimi liberaalidemokraattien puheenjohtajana 2017–2019. == Poliittinen ura == Cable opiskeli kansantaloustiedettä Cambridgen yliopistossa ja suoritti sittemmin tohtorin tutkinnon Glasgow’n yliopistossa. Valmistuttua hän liittyi työväenpuolueeseen ja oli ehdokkaana vuoden 1970 parlamenttivaaleissa. Vuosina 1995–1997 hän toimi Shellin pääekonomistina. Alahuoneeseen Cable valittiin vuonna 1997. Hän toimi liberaalidemokraattien varapuheenjohtajana 2006–2010, mistä tehtävästä erosi keskittyäkseen kauppa- ja innovaatioministerin tehtäväänsä David Cameronin hallituksessa. Tim Farron luopui liberaalidemokraattien johdosta puolueen saatua vain muutaman lisäpaikan vuoden 2017 vaaleissa, minkä jälkeen Cable valittiin hänen seuraajakseen puolueen johtajaksi. Cablen aikana liberaalidemokraatit pääsi hyödyntämään Brexit-vastaisuutta ja saavutti parhaimmat kannatuslukunsa sitten vuoden 2010, minkä lisäksi puolue pärjäsi hyvin vuoden 2019 paikallisvaaleissa ja eurovaaleissa. Cablen seuraajaksi liberaalidemokraattien johtajaksi valittiin heinäkuussa 2019 Jo Swinson. Cable on ilmoittanut syyskuussa 2019 pitämässään puheessa jättävänsä alahuoneen seuraavissa parlamenttivaaleissa. == Poliittiset näkemykset == Joulukuussa 2010 The Daily Telegraph julkaisi nauhan keskustelusta, jossa Cable keskustellessaan äänestäjiä esittävien toimittajien kanssa uhkasi voivansa kaataa hallituksen niin halutessaan. Cable julisti keskustelussa myös "sodan" mediamoguli Rupert Murdochille ja News Corporationille sen pyrkiessä ostamaan BSkyB-televisioyhtiön. Cable on profiloitunut brexitin vastustajaksi ja on sanonut olevansa avoin ajatukselle liberaalidemokraattien nimenmuutoksesta, jotta puolue saisi paremmin poliittisen keskustan äänestäjien ja poliitikkojen tuen taakseen. Cable on myös alkuvuonna 2019 sanonut kannattavansa eutanasian laillistamista Yhdistyneessä kuningaskunnassa. ==Lähteet== ==Aiheesta muualla== * Cablen henkilökuva BBC:n verkkosivuilla Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ministerit Luokka:Brittiläisten puolueiden puheenjohtajat Luokka:Vuonna 1943 syntyneet Luokka:Elävät henkilöt
Fredrika Åkerö

Fredrika Åkerö (s. 15. maaliskuuta 1984) on suomalainen poliitikko. Hänen puolueensa on Suomen ruotsalainen kansanpuolue (RKP). Åkerö on Svensk Ungdomin, RKP:n nuorisojärjestön, entinen puheenjohtaja. Hänet valittiin puheenjohtajaksi toukokuussa 2010 ja hän jatkoi tehtävässä huhtikuun 2012 liittokokoukseen asti, jolloin ei asettunut enää ehdolle. Ennen valintaansa Svensk Ungdomin puheenjohtajaksi hän oli toiminut vuodesta 2009 järjestön varapuheenjohtajana. Vuosina 2012–2013 Åkerö toimi Nordiska Centerungdomens Förbundin, Pohjoismaiden Keskustanuorten, puheenjohtajana. Åkerö on toiminut vuosina 2005–2008 Karjaan kaupunginvaltuuston sekä kaupunginhallituksen jäsenenä ja vuodesta 2009, Karjaan liityttyä yhteen Pohjan ja Tammisaaren kanssa, Raaseporin kaupunginvaltuuston jäsenenä. Vuonna 2013 hänet valittiin Raaseporin kaupunginhallituksen toiseksi varapuheenjohtajaksi sekä kaupungin konsernijaoston puheenjohtajaksi. Kauden 2009–2012 hän toimi Raaseporin sivistyslautakunnan puheenjohtajana. Åkerö on toiminut politiikan parissa myös maahanmuuttoministeri Astrid Thorsin eduskunta-avustajana vuosina 2007–2009. Åkerö on opiskellut julkista hallintoa Åbo Akademissa. Hän valmistui vuonna 2010 valtiotieteen kandidaatiksi (politices kandidat). Hän on työskennellyt muun muassa Raaseporin kaupungin nuorisosihteerinä. Åkerö on harrastanut yhdeksänvuotiaasta asti käsipalloa, jota hän on pelannut myös pääsarjatasolla. Hänen seurojaan ovat olleet BK-46, Åbo IFK (2004–2005) ja HIFK/Planets. == Lähteet == Luokka:Suomalaiset järjestöjohtajat Luokka:Suomalaiset käsipalloilijat Luokka:Karjaan kaupunginvaltuutetut Luokka:Raaseporin kaupunginvaltuutetut Luokka:Svensk Ungdomin puheenjohtajat Luokka:Vuonna 1984 syntyneet Luokka:Elävät henkilöt
Today's Special

Today's Special oli suomalainen indierock-yhtye. Alun perin Today's Special -nimisenä garagepop-bändinä tunnettu yhtye on perustettu vuoden 2005 tienoilla. Today's Special solmi levytyssopimuksen Gaea Recordsin kanssa vuonna 2008 ja julkaisi esikois-EP:nsä This Ship Has Gone, joka ilmestyi vuoden 2009 keväällä. Yhtye soitti vuosina 2009–2010 nimellä Leaders (of the Republic). Yhtyeen keskeiset muusikot siirtyivät yhtyeeseen French Films, joka levytti samalle levy-yhtiölle. == Lähteet == Luokka:Suomalaiset rockyhtyeet
Irving Mills

Irving Mills (16. tammikuuta 1894 – 21. huhtikuuta 1985) oli yhdysvaltalainen musiikkituottaja, manageri ja sanoittaja. Hän toimi myös joskus salanimellä Joe Primrose. Mills syntyi New Yorkissa venäjänjuutalaiseen perheeseen, joka oli muuttanut Odessasta. Hän työskenteli Philadelphiassa musiikin kustantaja Leo Feistin yhtiössä, kunnes vuonna 1919 perusti veljensä Jackin kanssa oman yrityksensä, Mills Musicin. Vuoteen 1965 mennessä yhtiöstä oli tullut maailman suurin itsenäinen musiikinjulkaisija. Mills Musicin tukemia artisteja olivat muun muassa Cab Calloway, Benny Carter, Fletcher Henderson, Jimmie Lunceford ja Don Redman. Vuosina 1926–1939 Mills toimi Duke Ellingtonin managerina ja hankki tälle muun muassa läpimurtoon johtaneen paikan New Yorkin Cotton Clubin vakio-orkesterina. == Sanoituksia == Manageriuransa ohella Mills myös sanoitti musiikkia. Hänet merkittiin sanoittajaksi (tai toisinaan säveltäjäksi) noin viiteenkymmeneen Ellingtonin julkaisemaan kappaleeseen. Monet Ellingtonin yhtyeen muusikot ovat kyseenalaistaneet sen, missä määrin Mills oikeasti osallistui osan kappaleista tekemiseen, mutta Ellington puolusti Millsin näkökantaa, että tämä ansaitsi tunnustuksen, jos ei muusta, niin ainakin tuotantoprosessin aikana tarjoamistaan parannusehdotuksista ja orkesterin jatkuvasta mainostamisesta. Mills sanoitti muun muassa seuraavat kappaleet: * ”When My Sugar Walks down the Street” (1924) * ”Minnie, the Moocher” (1931) * ”Mood Indigo” (1931) * ”It Don’t Mean a Thing (If It Ain’t Got That Swing)” (1932) * ”Sophisticated Lady” (1933) * ”Moonglow”(1934) * ”Solitude” (1935) * ”In a Sentimental Mood” (1935) * ”Caravan” (1936) == Lähteet == Luokka:Populaarimusiikin taustavaikuttajat Luokka:Yhdysvaltalaiset sanoittajat Luokka:Vuonna 1894 syntyneet Luokka:Vuonna 1985 kuolleet
Top Hat

Top Hat, televisiossa myös Silkkihattu Top Hat, on Mark Sandrichin ohjaama musikaalielokuva vuodelta 1935. Sen pääosia näyttelevät Fred Astaire ja Ginger Rogers ja sitä pidetään heidän parhaana yhteisenä elokuvanaan. Top Hat on mustavalkoinen ja sen alkuperäinen pituus oli 101 minuuttia. Restauroidun kopion pituus on 99 minuuttia. Elokuva valittiin vuonna 1990 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. The New York Timesin kriitikot valitsivat Top Hatin vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Tanssija Jerry Travers (Astaire) rakastuu kauniiseen tyttöön (Rogers), joka puolestaan luulee epähuomiossa tätä parhaan ystävättärensä Madge Hardwickin (Helen Broderick) aviomieheksi Horace Hardwickiksi (Edward Everett Horton). Tästä käynnistyy kommellusten ketju, joka monen mutkan kautta päätyy Venetsian sumuisilla kanaaleilla tapahtuvaan onnelliseen ratkaisuun. == Rooleissa == == Lähteet == == Aiheesta muualla == * * Luokka:Yhdysvaltalaiset mustavalkoelokuvat Luokka:Vuoden 1935 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Mark Sandrichin ohjaamat elokuvat
Oldfield Thomas

Oldfield Thomas (21. helmikuuta 1858 – 16. kesäkuuta 1929) oli brittiläinen eläintieteilijä. Oldfield Thomas työskenteli Natural History Museumille ja luokitteli noin 2 000 uutta eläinlajia ja alalajia. Hän meni naimisiin varakkaan perijättären kanssa, mikä mahdollisti hänet palkkaamaan lajien kerääjiä. Hän teki itsemurhan vuonna 1929 vaimonsa kuoleman jälkeen. ==Lähteet== *The Natural History Museum at South Kensington, William T. Stearn ISBN 0-434-73600-7 Luokka:Brittiläiset eläintieteilijät Luokka:Vuonna 1858 syntyneet Luokka:Vuonna 1929 kuolleet
Julkinen valtuutus

Julkinen valtuutus eli julkisesti tiedotettu valtuutus on sanomalehdessä julkaistuun ilmoitukseen tai muuhun julkiseen tiedonantoon perustuva oikeustoimi, jolla henkilö oikeutetaan toimimaan toisen henkilön tai oikeushenkilön puolesta oikeudellisesti sitovalla tavalla. Se on tavallisesti voimassa suhteessa ennalta yksilöimättömiin henkilöihin. Tällainen valtuutuksen laji on melko harvinainen, paitsi sen prokuraksi nimitetty erikoismuoto.Lasse Nikkarinen: Lakitieto 4, Otava 1983, ISBN 951-1-06460-6, hakusanat julkinen valtuutus ja valtuutus.Encyclopædia iuridica fennica, Suomalainen lakimiesyhdistys 1994–1999,ISBN 951-855-135-9, osa I palsta 973. Prokura merkitään kaupparekisteriin, jolloin sen katsotaan tulevan yleisön tietoon.Encyclopædia iuridica fennica, osa I palsta 974 kohta prokura. == Katso myös == * Asemavaltuutus * Kirjallinen valtuutus ==Lähteet== Luokka:Velvoiteoikeus
More Specials

More Specials on brittiläisen uuden aallon ska-yhtye The Specialsin toinen studioalbumi vuodelta 1980. Levy on ilmestynyt Chrysalis Records Ltd. -levy- yhtiön merkillä 2 Tone Records sarjatunnuksella CHR TT 5003. C-kasetin tunnus oli ZCHRTT 5003. Levyn ovat tuottaneet Dave Jordan ja Jerry Dammers paitsi kappaleen "Sock It To 'Em J.B." osalta John Bradbury. Levy nousi Britannian albumilistan viidenneksi. ==Kappaleet== ;A-puoli: # Enjoy Yourself [It's Later Than You Think] (Magidson − Sigman) 3:39 # Man At C & A (Hall − Dammers) 3:36 # Hey, Little Rich Girl (Byers) 3:35 # Do Nothing (Golding) 3:43 # Pearl's Cafe (Dammers) 3:07 # Sock It To 'Em J.B. (Dunn) 2:56 ;B-puoli: # Stereotypes (Dammers) & Stereotypes Pt. 2 (Staples) 7:24 # Holiday Fortnight (Byers) 2:45 # I Can't Stand It (Dammers) 4:01 # International Jet Set (Dammers) 5:37 # Enjoy Yourself [Reprise] (Magidson − Sigman) 1:46 ==Singlet== * "Stereotype" (1980, 2 Tone, CHS TT13) - #6 * "Do Nothing" (1980, 2 Tone, CHS TT16) - #4 Luokka:The Specialsin albumit Luokka:Vuoden 1980 albumit
Viheltäjätangara

Viheltäjätangara (Anisognathus somptuosus) on Etelä-Amerikassa tavattava tangaroihin kuuluva varpuslintu. == Koko ja ulkonäkö == Kooltaan viheltäjätangara on 18-19 cm. Viheltäjätangaran otsa, naaman sivut ja selkä ovat väriltään mustat. Päälaella on kirkkaan keltainen viiru. Mustien siipien kupeet, siipipeili ja yläperä ovat väriltään kirkkaan turkoosinsiniset. Perä voi olla myös joillakin alalajeilla vihreä. Kurkku, rinta ja vatsa ovat lajilla väritykseltään kirkkaan keltaiset. Ulkonäöltään viheltäjätangara muistuttaa keltahedelmätangaraa (Anisognathus notabilis), mutta eroaa nokan muodon ja selän oliivinvihreän värin perusteella. == Levinneisyys ja elinympäristö == Viheltäjätangaraa tavataan Andeilta alueelta, joka ulottuu Venezuelasta Ecuadorin, Kolumbian ja Perun kautta Boliviaan. Linnun elinympäristöä ovat kosteat metsät ja metsien laidat. Viheltäjätangaran elinympäristöt sijaitsevat yleensä 1 400-2 600 metrin korkeudella merenpinnasta. == Elintavat == Viheltäjätangarat liikkuvat pareittain tai pienissä 3-10 yksilöä käsittävissä parvissa. Laji saattaa muodostaa myös sekaparvia. Linnut liikkuvat lehvästön joukossa etsiessään ravintoaan hedelmiä ja hyönteisiä. Viheltäjätangaran pesimäkausi kestää toukokuulta syyskuulle. Kuppimainen ruohoista rakennettu pesä sijaitsee puussa. Naaras rakentaa pesän yksin ja munii kolmesta viiteen munaa. Naaras myös hautoo munat yksin, mutta koiras ruokkii hautovaa naarasta ja kuoriutuneita poikasia. == Lähteet == Luokka:Tangarat
Kirjallinen valtuutus

Kirjallinen valtuutus on valtuutuksen laji, jossa valtuutetulle henkilölle annetaan valtuutusasiakirja siinä tarkoituksessa, että hän esittää sen sille, jonka kanssa päämiehensä puolesta ja nimissä toimii. Kirjallinen valtuutus on yleensä valtakirjan muodossa. Yksityiskohtaisia määräyksiä valtuutuksesta on oikeustoimilaissa (228/1929, 2 luku). Kirjallinen valtuutus voidaan toimittaa myös suoraan sille, jonka kanssa valtuutettu asioi,Lasse Nikkarinen: Lakitieto 4, Otava 1983, ISBN 951-1-06460-6, hakusana kirjallinen valtuutus. jos tällainen henkilö on valtuuttajan tiedossa. Tällaista valtuutusta kutsutaan erityiseksi tiedonannoksi. Se voidaan esittää myös suullisesti.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palsta 973. ==Katso myös== * Asemavaltuutus * Julkinen valtuutus ==Lähteet== ==Aiheesta muualla== * Oikeustoimilaki Finlexissä. Luokka:Velvoiteoikeus
Ilmari Pitkänen (kirjailija)

Ilmari Johannes Pitkänen (18. tammikuuta 1880 Jaakkima – 1. huhtikuuta 1927 Yhdysvallat) oli suomalainen kirjailija. Pitkäsen vanhemmat olivat kauppias Johan Pitkänen ja Vilhelmina Ropponen. Hän pääsi ylioppilaaksi 1898 Viipurin lyseosta ja valmistui 1909 Helsingin yliopistosta lääketieteen kandidaatiksi. Pitkänen sai Viipurilaisen osakunnan palkinnon romaanistaan Isänmaan toivo. == Teoksia == * Isänmaan toivo : romaani. Yrjö Weilin, Helsinki 1909 (ilmestyi uudelleen nimellä Nouseva nuoriso, Kirja, Helsinki 1916) == Suomennoksia == * Harvey Smith McCowan : Sellaiselle tytölle ei ole vaaraa, englanninkielestä suomensi Ilmari Pitkänen. Finnish Daily, Duluth, Minnesota 1918 == Lähteet == * * Luokka:Suomalaiset kirjailijat Luokka:Vuonna 1880 syntyneet Luokka:Vuonna 1927 kuolleet
Turbo Basic

Turbo Basic on kaupallinen BASIC-kääntäjä, jonka Borland osti alkuperäiseltä luojaltaan Robert "Bob" Zalelta. Borlandin lopetettua Turbo Basic:n julkaisun, Zale osti sen takaisin, nimesi sen PowerBASIC:ksi, perusti PowerBASIC Inc.:n ja jatkoi ohjelmiston tukemista ja kehitystä. Turbo Basic:ia kehitettiin 1987-1988 ja sen editori on samanlainen kuin Turbo Pascal:ssa, Turbo C:ssa ja Turbo Prolog:ssa. Tämän jälkeen Borland alkoi käyttää muotiin tulleita sinitaustaisia editoreita. Silloin Turbo Basic ja Turbo Prolog eivät olleet enää myynnissä. Turbo Basic tunnettiin siitä, että useimmista senaikaisista BASIC-ohjelmistoista poiketen se sisälsi täydellisen MS-DOS-kääntäjän. Muut ohjelmistot perustuivat tuolloin ajonaikaisiin kirjastoihin tai olivat pelkästään tulkkeja. Turbo Basic pystyi ajamaan ja debuggaamaan BASIC-ohjelman noudattaen BASIC:n perussyntaksia tai tekemään sellaisenaan toimivia .EXE- tiedostoja. Luokka:BASIC Luokka:Ohjelmointikielen kääntäjät
Antti Tiittanen

Antti Tiittanen (1890 Kaukola, Toksova, Inkeri – kadonnut 26. tammikuuta 1927 Helsinki) oli suomalainen Inkerissä syntynyt toimittaja ja kirjailija. Tiittanen oli 1919 Pohjois-Inkerin väliaikaisen toimikunnan jäsenenä ja Kirjasalon Sanomat -lehden päätoimittajana. Suomalaisten vetäydyttyä Tarton rauhansopimuksen ehtojen mukaisesti pois Kirjasalon alueelta joulukuussa 1920 Tiittanen muutti Käkisalmeen. Suomessa asuessaan Tiittanen toimi Inkerin liiton sihteerinä. Hän oli myös Näyttämö-lehden toimittajana ja kirjoitti teatteriarvosteluja useisiin lehtiin. Tiittanen katosi 26. tammikuuta 1927 lähdettyään tavanomaiselle virkistyskävelylleen iltapäivällä. Hänellä ei ollut talousvaikeuksia mutta viime aikoina hän oli tuntenut itsensä väsyneeksi työpaineiden takia. Kirjailija Antti Tiittanen kateissa, Inkeri, 16.02.1927, nro 2, s. 1, Kansalliskirjaston digitaaliset aineistotAntti Tiittanen. Hänen kirjallinen toimintansa ja - katoamisensa, Inkeri, 16.09.1927, nro 9, s. 7, Kansalliskirjaston digitaaliset aineistot == Teoksia == * Oma Inkerini : novellikokoelma. WSOY 1921 * Inkeri : yleissilmäys. Kotikasvatusyhdistyksen kotiopintokirja 6. Kotikasvatusyhdistys, Helsinki 1922 * Nuori orja : 1-näytöksinen historiallinen kuvitelma. Näytelmäkirjasto n:o 4. Kirja, Helsinki 1923 * Vain rakkaudesta sinuun : teatterinovelleja. Daimon, Helsinki 1923 * Riemukierros : taiteilijanovelleja. Otava 1927 == Lähteet == * * Toksovan seurakunnan sivut : henkilöitä ===Viitteet=== == Aiheesta muualla == * Antti Tiittanen : Talvinen tarina. Palanen teatterihistoriaa, Suomen Kuvalehti, 17.11.1923, nro 46, s. 16, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset toimittajat Luokka:Vuonna 1890 syntyneet Luokka:Suomalaiset kadonneet henkilöt Luokka:Inkeriläiset henkilöt Luokka:Kuolinvuosi tuntematon
Jelena Baltatsha

Jelena Baltatsha (; 14. elokuuta 1983 Kiova, Ukrainan SNT, Neuvostoliitto – 4. toukokuuta 2014) oli brittiläinen tennispelaaja. Parhaimmillaan hän sijoittui WTA-listan sijalle 49 syyskuussa 2010. == Tennisura == === 2009–2010 === Vuonna 2009 Baltatsha selviytyi Australian avointen pääsarjaan yhdessä kolmen muun brittiläisen kanssa (Katie O'Brien, Anne Keothavong ja Melanie South). Neljä brittiläistä naista pääsi Grand Slam -turnauksen (ei Wimbledon) pääsarjaan ensimmäisen kerran vuoden 1992 US Openin jälkeen. Baltatsha voitti ensimmäisellä kierroksella Anna-Lena Grönefeldin 6–1, 6–4, mutta hävisi toisella kierroksella entiselle maailmanlistan ykköselle, Amélie Mauresmolle. Vaikka Baltatsha voittikin ensimmäisen erän, niin Mauresmo vei ottelun lopulta 4–6, 6–3, 6–2. Baltatsha sai villin kortin Wimbledoniin, jossa hän voitti avauskierroksella Alona Bondarenkon. Toisella kierroksella hän hävisi Kirsten Flipkensille 5–7, 1–6. Vuonna 2010 Baltatsha pääsi maailmanlistasijoituksensa turvin suoraan mukaan Australian avoimiin. Ensimmäisellä kierroksella hän voitti Ranskan Pauline Parmentierin 6–4, 3–6, 7–5. Baltacha voitti Ukrainan Kateryna Bondarenkon 6–2, 7–5 toisella kierroksella. Maailmanlistan kakkonen Dinara Safina oli kuitenkin parempi kolmannen kierroksen ottelussa luvuin 1–6, 2–6. Baltatsha selviytyi BNP Paribas Openin pääsarjaan Indian Wellsissä. Ensimmäisellä kierroksella hän voitti amerikkalaisen, villin kortin saaneen Alexa Glatchin 6–3, 6–7(3), 6–4. Toisella kierroksella hän voitti seitsemänneksi sijoitetun ja maailmanlistan kymmenennen, Li Nan 7–6(6), 2–6, 7–6(7). Ottelu kesti 2 tuntia ja 50 minuuttia. Kiinalaisella oli ottelussa kolme ottelupalloa kolmannen erän tiebreakissa. Kolmannella kierroksella hän hävisi australialaiselle villin kortin saaneelle Alicia Molikille 6–0, 6–2. Ranskan avoimissa hän hävisi ensimmäisellä kierroksella Agnieszka Radwańskalle. Kesäkuussa pelatussa Eastbournen WTA-turnauksessa Baltacha eteni puolivälieriin. Wimbledonissa hän hävisi avauskierroksella Petra Martićille. Istanbulissa hän eteni jälleen puolivälieriin. Loppukaudesta hänen paras saavutuksensa oli toiselle kierrokselle pääsy Yhdysvaltain avoimissa. === 2013 === Baltatsha ilmoitti 18. marraskuuta 2013 lopettavansa tennisuransa. == Kuolema == Jelena Baltatsha kuoli maksasyöpään 30-vuotiaana 4. toukokuuta 2014. == Yksityiselämä == Jelena Baltatshan isä Sergei Baltatsha on entinen jalkapalloilija. Baltatsha meni naimisiin valmentajansa Nino Severinon kanssa 8. joulukuuta 2013. == Lähteet == == Aiheesta muualla == Luokka:Brittiläiset tennispelaajat Luokka:Vuonna 1983 syntyneet Luokka:Vuonna 2014 kuolleet
Lamoherukka

Lamoherukka eli pikkuherukka (Ribes glandulosum) on herukoiden (Ribes) sukuun kuuluva kasvilaji, jota esiintyy alkuperäisenä Pohjois-Amerikan pohjoisosissa. == Kuvaus == Lamoherukka on puoli metriä korkea, maanmyötäisesti kasvava pensas, jonka haarat ovat juurtuvia, tyvestä rentoja ja kärjestä kohenevia. Versot voivat olla jopa 1,5 m pitkiä. Lehtilapa on 6–10 cm pitkä ja 5–7-liuskainen. Kukinto on vaakasuora tai yläviisto terttu, jossa on 8–12 kukkaa. Kukat ovat kaksineuvoisia, punertavia tai valkoisia, ja kukkapohjus on maljamainen. Kukinta kestää 2–3 viikkoa. Hedelmät ovat 8 mm kokoisia pallomaisia pohjusmarjoja, jotka ovat punaisia ja nystykarvaisia. == Kasvupaikat == Lamoherukan kasvupaikkoja ovat keskiravinteiset metsäaukot, kallionkolot, avoimet rinteet, teiden varret ja pellon reunat. == Käyttö == Lamoherukkaa käytetään koristekasvina maanpeitekasvina esimerkiksi rinteissä, kivikkoryhmissä ja muurien päällä. Suomessa se menestyy vyöhykkeillä I–VI ja lehdet voivat puhjeta jo huhtikuun lopulla. Syysväritys on näyttävä. == Lähteet == == Aiheesta muualla == * Suomen Lajitietokeskus: Lamoherukka (Ribes glandulosum) * ITIS: Ribes glandulosum * United States Department of Agriculture (USDA): Ribes glandulosum Luokka:Herukat
Kustaa Urkio

Kustaa Alfred Urkio (sukunimi aik. Ekqvist; 11. marraskuuta 1875 Vihti – 1. marraskuuta 1927 Sorola, Jaakkima) oli suomalainen kansakoulunopettaja ja runoilija. Urkion vanhemmat olivat talollinen Karl Gustaf Ekqvist ja Erika Lovisa Lemström. Hän pääsi ylioppilaaksi Suomalaisesta normaalilyseosta 1895 ja opiskeli sitten jonkin aikaa Helsingin yliopistossa. Urkio valmistui kansakoulunopettajaksi vuonna 1900 Jyväskylän seminaarista ja toimi sitten opettajana eri puolilla Suomea, viimeksi Jaakkimassa. == Teoksia == * Hämyhetkien hyrinöitä. Joensuu: omakustanne, 1902. == Lähteet == * * Luokka:Suomalaiset opettajat Luokka:Suomalaiset runoilijat Luokka:Vuonna 1875 syntyneet Luokka:Vuonna 1927 kuolleet
Metsän seinä on vain vihreä ovi

Metsän seinä on vain vihreä ovi on Risto Rasan esikoisrunokokoelma vuodelta 1971. Teoksen on julkaissut Otava. Kirjan päällyksen on suunnitellut Harri Manner. Osaan Hannu Salaman runokokoelman Villanpehmee, taskulämmin painosta liimattiin vahingossa Metsän seinä on vain vihreä ovi -runokokoelman kannet. ==Sisällys== * On kevät * Lumi sulaa * Puut liikkuvat keväisessä metsässä * Pilvet kokoontuvat ja alkaa sataa * Kalpea salaatinlehti * Lähteessä on kuollut sisilisko * Sade on lakannut * Metsän seinä on vain vihreä ovi * Ollaan kotona * Aamua odotellessani * Ja lähtee uimaan päivän sorsapoikue * Auringon valo on nyt keltaista * Rinteessä kasvaa sieniä * Sade taukoaa katolla * Viisarit liikkuvat, kello käy * Kirvat * Olet hento * Olen tässä suuren tähden alla * Sitten huoli taas hiipii vierelle * Koivun oksalla * Lahdelta alkaa nousta sumua * Illalla soutelimme * Linnunäänten joukossa on yksi surullinen * Onko ihanampaa paikkaa * Pehmeä sammal * Varpuset tirskuvat pihalla * Aamulla * Kissa nukkuu patterilla * Puut ovat täynnä * Katson penkiltä * Yleensä sinä olet vilkas * Kohta on yö * Sade valuu ikkunassa * Niin kuin aalto uittaa aallon * Tehdään munakas * Nukun puiden kosteassa ruohossa * Olet aamunaama merellä * Odotan sinua takaisin * Koira tulee illalla * Ukkospilvet * Tulen kaupunkiin * Sinä lähetät Kesälle kortin * Tatuoin maisemaa * Mutta ei me kuule masennuta * Kaupunki hiipuu * Omenan kuoressa on reikä * Kirkon takana puiden rungot * Ystävyys * Tuuli yltyy * Raotamme taivaankantta * Mä kuolen * Kuutamo * Tähti nukkuu * Portin yllä palaa lamppu * Talvinen silta * Yö tulee muttei uni == Lähteet == Luokka:Vuoden 1971 kirjat Luokka:Risto Rasan runokokoelmat
Frans Talaskivi

Frans Johannes Talaskivi (sukunimi vuoteen 1906 Rams; 23. syyskuuta 1881 Saarijärvi – 5. elokuuta 1927 Helsinki) oli suomalainen toimittaja, näytelmäkirjailija ja suomentaja.Maist. F. Talaskivi, Iltalehti, 06.08.1927, nro 179, s. 1, Kansalliskirjaston digitaaliset aineistot Talaskiven vanhemmat olivat talollinen David Rams ja Mariana Juhontytär. Hän pääsi ylioppilaaksi Jyväskylän lyseosta 1901 ja valmistui Helsingin yliopistosta filosofian kandidaatiksi 1908 ja maisteriksi 1914. Talaskivi teki lisensiaattiväitöskirjaansa varten historiallisia tutkimuksia ulkomailla oleskellen muun muassa pidemmän aikaa Italiassa tätä varten. Talaskivi toimi sanomalehtimiehenä ja teatteriarvostelijana. Hän oli Suomalaisen Kirjakaupan johtajana 1912–1914 ja 1919–1920 hän oli Keski-Suomen kansanopiston johtajana. Talaskivi tuli Uuden Suomettaren toimitukseen aputoimittajaksi vuonna 1906 ja hän oli sitten useampaan otteeseen lehden toimituksen jäsenenä etupäässä ulkomaanosastolla. Vuosina 1917–1918 Talaskivi hoiti Uusi Päivä-lehden ulkomaanosastoa ja tämän jälkeen hän toimi Uusi Suomi-lehden ja Iltalehden avustajana. Talaskivi oli ulkoministeriön palveluksessa vuodesta 1920 alkaen. Hän työskenteli etupäässä ministeriön sanomalehtijaostossa ja hänestä tuli jaoston päällikkö 1926.Ylioppilasmatrikkeli 1901, matrikkelinumero 27456 Frans Talaskivi oli naimisissa 1909–1915 pankkivirkailija Elma Kaino-Maria Koskimiehen (ent. Forsman, kuollut 1915) kanssa. == Teoksia == * Kahden tulen välissä : kolminäytöksinen huvinäytelmä. Gummeruksen näytelmiä n:o 18. Gummerus 1921 (nimimerkillä Johannes Koivukanta) == Suomennoksia == * W. A:son Grebst : Leipää. Kustannusliike Minerva, Helsinki 1917 * Zeppeliinillä Englannissa. Minerva, Helsinki 1917 * Gene Stratton-Porter : Unelmaini tyttö : romaani. Osat 1-2. Ahjo, Helsinki 1919 * Sax Rohmer : Keltainen paholainen : "Tri Fu-Manchun", kauhujen miehen, uusia seikkailuja. Minerva, Helsinki 1924 == Lähteet == Luokka:Suomalaiset toimittajat Luokka:Suomalaiset näytelmäkirjailijat Luokka:Suomentajat Luokka:Vuonna 1881 syntyneet Luokka:Vuonna 1927 kuolleet
Jääkiekon 2. divisioonan maailmanmestaruuskilpailut 2008

Ajankohta 7. huhtikuuta - 13. huhtikuuta Isäntämaat Romania ja Australia Joukkueet 12 Nousivat A-Sarjaan Putosivat 2-Divisioonaan Jääkiekon 2. divisioonan maailmanmestaruuskilpailut 2008 pelattiin Romaniassa (lohko A) ja Australiassa (lohko B). ==Lohko A== Joukkue O V T H Maalit Pts ROM BEL SRB ISR BUL IRE 5 5 0 0 65-2 15 5-1 10-0 13-0 16-0 21-1 align=left 5 3 1-0 1 29-14 11 5-4 ja 6-3 8-1 9-1 align=left 5 3 0-1 1 32-19 10 4-1 11-2 13-1 align=left 5 1 1-0 3 16-28 5 5-4 7-1 align=left 5 1 0-1 3 14-44 4 7-4 align=left 5 0 0 5 8-57 0 ==Lohko B== thumb|right|Australian joukkue turnauksessa. Joukkue O V T H Maalit Pts AUS CHN ESP MEX ISL NZL 5 5 0 0 20-6 15 1-0 5-3 7-1 3-0 4-2 align=left 5 2 2-0 1 21-14 10 5-4 vl 5-3 5-4 vl 6-2 align=left 5 3 0-1 1 20-19 10 4-2 4-3 5-4 align=left 5 2 0 3 14-20 6 6-4 2-0 align=left 5 1 0-1 3 17-21 4 6-3 align=left 5 0 0 5 11-23 0 == Lopulliset sijoitukset == Sija Joukkue 29\. 30\. 31\. 32\. 33\. 34\. 35\. 36\. 37\. 38\. 39\. 40\. ==Lähteet== * IIHF: A-lohkon turnaus * IIHF: B-lohkon turnaus Luokka:Jääkiekon 2. divisioonan maailmanmestaruuskilpailut Luokka:Vuoden 2008 jääkiekko
Arvid Lindman

Salomon Arvid Achates Lindman (19. syyskuuta 1862 Österbybruk – 9. joulukuuta 1936 Croydon Englanti, lento-onnettomuus) oli ruotsalainen poliitikko ja teollisuusmies.S Arvid A Lindman. Svenskt biografiskt leksikon Arvid Lindman syntyi Österbybrukissa, teollisuusmiehen Emil Achates Lindmanin poikana. Hän meni naimisiin 1888 Anna Lovisa "Annie" Almströmin kanssa, joka oli teollisuusmiehen Robert Almströmin ja Eva Pålmanin tytär. He saivat kolme lasta. Lindman kävi laivaston sotakorkeakoulun ja yleni amiraaliksi. Poliitikkona hän edusti maltillista konservatismia. Vuosina 1912–1935 hän oli Lantmannapartietin puheenjohtaja parlamentissa. Lindman oli myös johtaja Telegrafstyrelsenissä 1904–1907, mutta oli virkavapaalla suurimman ajan. Toimitusjohtajana hän oli Iggesunds brukissä vuosina 1892–1903 ja samoin Strömbacka bruks AB:ssa 1903–1923. Vuosina 1906–1911 ja 1928–1930 hän oli oikeistohallitusten pääministerinä. Hänen ensimmäinen hallituksensa toteutti muun muassa miesten yleisen äänioikeuden. Vuosina 1913–1935 hän oli Allmänna valmansförbundetin puheenjohtaja. ==Lähteet== *E. Timelin, Ministären Lindman och representationsreformen 1907–09, (1928) *O. Nyman, Svensk parlamentarism 1932–36, (1947) *Ivar Andersson, Arvid Lindman och hans tid, (1956) *Leif Lewin, Ideologi och strategi: Svensk politik under 100 år, (1984) ISBN 91-1-847441-1 *Vem är det : Svensk biografisk handbok 1925, red. fil dr Göran Lindblad, P A Norstedt & Söners Förlag, Stockholm 1924 s. 461-462 *Händelser man minns - en krönika 1920–1969, fil.dr. Harald Schiller, 1970 === Viitteet === ==Aiheesta muualla== Luokka:Ruotsin pääministerit Luokka:Maltillisen kokoomuksen poliitikot Luokka:Ruotsin puolueiden puheenjohtajat Luokka:Vuonna 1862 syntyneet Luokka:Vuonna 1936 kuolleet Luokka:Lento-onnettomuudessa kuolleet
Mölndal

thumb|250px|Mölndalin myllykylä Mölndal on samannimisen Mölndalin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Mölndal ei enää muodosta omaa taajamaansa, vaan se on kasvanut yhteen Göteborgin taajaman kanssa. Mölndal oli 1970-luvun alun kuntauudistukseen asti kaupunki. Mölndal sijaitsee Göteborgin ja Malmön välisen rautatien varressa. Myös Eurooppatie E6 kulkee kaupungin halki. Göteborgin raitiovaunulinja 4 kulkee Mölndalin kaupunkiin Göteborgista. Kaupungin nimi tulee vanhasta ruotsinkielisestä sanasta, joka tarkoittaa myllylaaksoa. Kvarnbyssä on pitkä ja kapea koski, johon rakennettu vesiturbiini toimi Mölndalin varhaisen teollistumisen vauhdittajana. Nykyisin siellä on biotieteisiin keskittyvää elinkeinoelämää, muun muassa Astra Zenecan tutkimuskeskus, joka työllistää yli 3 100 henkeä. Alueella, joka sijaitsee suhteellisen lähellä Göteborgin yliopiston teknologiapuistoa, toimii useita muita lääkkeisiin ja biotekniikkaan keskittyneitä yrityksiä. Mölndalin nähtävyyksiin kuuluu museoitu vanha ruukki Kvarnbyssä, kaupunginmuseo ja Gunnebon linna. Kunnassa sijaitsee myös Ruotsin toiseksi suurin ravirata Åby, jossa vierailee yli 160 000 katsojaa vuosittain. ==Media== Paikallislehti Mölndals-Posten ilmestyy paperisena torstaisin. ==Lähteet== ==Aiheesta muualla== * Mölndalin kotisivut (ruotsiksi) Luokka:Ruotsin kuntien keskustaajamat Luokka:Ruotsin kaupungit *
Peder Svart

Peder Svart (k. 1562) oli ruotsalainen piispa ja historiankirjoittaja. Hänestä tuli vuonna 1556 Västeråsin piispa; häntä kutsuttiin myös nimellä Peder Andræ, lisänimi oli ”Svart” (’musta’), latinankielinen nimi Petrus Andreæ NigerSvart, Peder, Tietosanakirja. Osa 9, palsta 679–680. Tietosanakirja-osakeyhtiö 1917. Peder Svart laati vastineen Tanskalaiselle riimikronikalle ja kirjoitti historian Kustaa Vaasan hallituskaudesta vuoteen 1534. Svart pääsi pääsi 1548 Kustaa Vaasan hovikappalaiseksi, 1556 Vesteråsin piispaksi. Hän nautti kuninkaan luottamusta ja puolusti teoksissaan tämän kantaa. Häneltä on jäänyt kolme kirjallista teosta: G. E. Klemmingin 1870 julkaisem Gustaf I:s kronika af Peder Swart, jota pitkään pidettiin erään Rasmus Ludviginpojan kirjoittamana, runomuotoisen The svenskas rätferdelige oeh oumgängelige gensvar, joka sisältää ruotsalaisten vastauksen tanskalaiseen riimikronikkaan, sekä ruumissaarnan Kustaa Vaasan hautajaisissa (painettu 1620). Hän kirjoitti hallituskauden kronikan Götstaff Vasasta kuninkaan sanelun mukaan. Siinä kuvataan muun muassa valtiopäivät Västeråsissa 1527 sekä seikkailut Taalainmaalla. Seikkailutarinoilla kuningas Kustaa Vaasa pyrki kasvattamaan mainettaan. Tarinat tulivat ruotsalaisille niin tutuiksi, että niitä alettiin pitää tosina. Yksi tarina kertoi Vaasahiihdosta. Sen mukaan Kustaa pakeni vuodenvaihteessa 1521 hiihtäen kohti Norjan rajaa, koska taalainmaalaiset eivät uskoneet hänen tarinaansa Tukholman verilöylystä eivätkä halunneet liittyä hänen kapinahankkeeseensa. Kun Moran kaupungin asukkaat kuulivat asiasta tietoja muualtakin, he nolostuivat ja lähettivät kaksi nopeaa hiihtäjää Kustaan perään, saivat tämän kiinni 90 kilometrin päässä Sälenissä ja toivat hänet sankarina takaisin Moraan. Peder Svart on haudattu Västeråsin tuomiokirkkoon.Åstrand, Göran: Här vilar berömda svenskar, s. 102. 1999. ==Lähteet== Luokka:Ruotsin kirkon piispat ja arkkipiispat Luokka:Kronikoitsijat Luokka:Vuonna 1562 kuolleet Luokka:Syntymävuosi tuntematon Luokka:Västeråsin hiippakunta